Public procurement notice: Contract Notice
Published: 2020-11-18
Buyer: Siun sote – Pohjois-Karjalan sosiaali- ja terveyspalvelujen kuntayhtymä
Country: FI
Contract type: Services
Procedure: Open procedure
CPV classification: 72000000
Estimated value: 2000000 EUR
Submission deadline: 2020-12-15
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan tavoitteena on Siun soten käyttöön tuleva automatisoitu tietovarasto ja sen käyttöönottoa tukeva ja Siun sotelle osaamisen siirtävä ja toimintaa kehittävä tiimi. Hankinnan kohde on kuvattu tarkemmin liitteessä 1 Siun sote hankinnan kohteen kuvaus. Tässä yhteydessä ratkaisulla tarkoitetaan kuvatun ongelman ratkaisemiseen tarvittavaa asiantuntijapalvelua ja mahdollisesti tarvittavia ohjelmistoja, joiden tulee muodostaa ja saavuttaa esitetty toiminnallinen kokonaisuus. Teknologisesti automatisoitu tietovarasto voi rakentua joko ohjelmistolisensseillä tai SaaS-palveluna, ja tiimi tukee ratkaisun käyttöönottoa. Palveluna ostettavan tiimin tehtäviin kuuluu Siun soten tarpeeseen pohjautuvan ratkaisun perustaminen, käyttöönotto ja jatkokehitys sekä automatisoidun tietovaraston kehittämisessä ja ylläpidossa tarvittavan osaamisen siirtäminen Siun soten oman Tietotuotantoyksikön ja ICT-yksikön käyttöön. Lisäksi palveluna ostettavalta tiimiltä odotetaan valmiuksia koneoppimisen ja keinoälyn hyödyntämiseen osana kehitystyötä, mikä osaaminen tulee osoittaa hankinnan alkuvaiheessa. Lisäksi ratkaisun tulee mahdollistaa Siun sotelle kansallisen TOIVO-ohjelman VIRTA-hankkeen yhteensopivuus järjestäjän tietomalliin pohjautuen. Koska on hyvin todennäköistä, että lähivuosien aikana kaikki keskeiset Siun soten tiedontuotannon lähdejärjestelmät tulevat vaihtumaan, tulee ratkaisun mahdollistaa olemassa olevan tietovaraston sisällön ja tietotuotannon nykyisen tietosisällön siirtäminen vertailukelpoiseksi uusia lähdejärjestelmiä käyttöönotettaessa.
Tietovarastoinnin kehitystyön lähtökohtana on oltava pitkälle viety automaatio, datan generoinnin ja sen teknisen testauksen osalta. Automaatiolla pyritään lyhentämään tietovarannon rakentamisen työmäärää, parannetaan varastoitavan tiedon laatua ja toisiolain mukaista tietoturvaa, mutta myös ylläpidettävyyttä sekä dokumentaatiota. Tarjottavaa kehitystyötä tekevän tiimin on kyettävä ymmärtämään Siun soten nykytila ja tarpeet, ja sen on kyettävä tuottamaan siihen soveltuva ratkaisu sekä omattava riittävät kyvykkyydet auttaa tilaajaa saavuttamaan tavoitteensa.
Kehitystyön on tuettava toimittajariippumatonta ratkaisua siten, että sopimuskauden jälkeinen mahdollinen toimittajavaihdos ei edellytä tietovaraston uudelleenrakentamisesta tai käytettävien käsitemallien vaihtamista.
– Palveluna ostettava tiimi, joka rakentaa, avustaa käyttöönoton ja Siun soten oman kehittämisen edellä mainitulle automatisoidulle tietovarastoratkaisulle. Tiimin tulee tuottaa myös ratkaisu siihen, miten olemassa oleva tietovarasto ja nykytilan mukainen tietotuotannon sisältö saadaan siirretyksi vaihtuvien lähdejärjestelmien osalta vertailukelpoisena uuteen tietovarastorakenteeseen.
– Optio: lisenssit esitettyyn ratkaisuun. Tilaaja päättää myöhemmin option käyttöönotosta sitoumuksetta.
Molemmat edellä mainitut tulevat muodostamaan ehjän ja toimivan kokonaisuuden, jolla mahdollistetaan sujuva ja tehokkaasti toimiva yhteistyö Siun soten oman Tietotuotantoyksikön ja ICT-yksikön kanssa.
Hankintapäätöksellä nimetään valittu tarjoaja toimittajaksi ja varalle toiseksi tullut tarjoaja. Mikäli valitun tarjoajan kanssa ei päästä sopimukseen (joko heti tai Business case 1 -arvioinnin yhteydessä mahdollisesti tapahtuva sopimuksen raukeaminen), annetaan toiseksi tulleelle tarjoajalle mahdollisuus toteuttaa ratkaisu tarjouspyynnössä ja sen liitteissä määriteltyjen ehtojen mukaisesti. Hankintapäätöksessä nimetty varatoimittaja on siis varalla Business case 1 -arviointiin saakka. Ensimmäiseen Business caseen ja arkkitehtuurin pystyttämiseen sekä välineiden käyttöönottoon ja tilaajan edustajien perehdyttämiseen saa yhteensä kulua enintään 2–3 kuukautta ja työn tulee olla valmis kolmen (3) kk:n kuluttua hankintapäätöksen lainvoimaisuuden saamisesta.
Toimittajaksi (ja varatoimittajaksi) valinta sekä sopimus pyritään allekirjoittamaan mahdollisimman nopeasti.
Perussopimuskauden jälkeen sopimusta voidaan jatkaa kahdella (2) yhden (1) vuoden optiokaudella eli 1.1.2023–31.12.2023 + 1.1.2024–31.12.2024.
Ratkaisun tarvitsemat ohjelmistolisenssit tai osa niistä soveltuvin osin/myöhemmin tarkentuen, kuitenkin sitoumuksetta, eli tilaaja varaa oikeuden tarvittaessa kilpailuttaa erikseen, jos ko toimijan ratkaisu ei ole mahdollinen/soveltuva.
Perussopimuskauden jälkeen sopimusta voidaan jatkaa kahdella (2) yhden (1) vuoden optiokaudella eli 1.1.2023–31.12.2023 + 1.1.2024–31.12.2024.
Ennen sopimuksen lopullista hyväksymistä valitun tarjoajan ehdottaman tiimin on kolmen (3) kk:n kuluessa annettava yksi (1) hyväksytty työnäyte (Business case 1) ratkaisun toteuttamisesta sekä ratkaisuehdotus Siun soten nykyisen tietovaraston automatisoimiseksi. Mikäli tiimi ei kykene osoittamaan osaamistaan hyväksytysti, toimitaan seuraavasti: 1) toimittajan on ennallistettava tarvittaessa tilaajan toimintaan ja järjestelmiin tekemänsä muutokset vastaamaan lähtötilannetta ilman erillisiä kustannuksia, 2) sopimus päätetään ja 3) yllämainitulta ratkaisuehdotuksen työnäyteajalta maksetaan hyväksytylle tarjoajalle tarjouksen mukainen korvaus.
Työn tekemiseen liittyvä Force Majeure -lauseke on hyväksyttävä molemmin puoleisena – katso kohta Sopimusmenettely.


Award value: 2000000